recursal/SuperWikiNEXT-32B huggingface dataset:
**הלדר ז'וזה קסטרו פריירה** (בפורטוגזית: **Hélder José Castro Ferreira**; נולד ב-5 באפריל 1997 בפאפה שבפורטוגל) הוא כדורגלן פורטוגזי המשחק בעמדת הקשר הכנף בקבוצת פאסוס די פריירה מליגת העל הפורטוגלית.

קריירת מועדונים
---------------

פריירה גדל במחלקות הנוער של פאפה, ויטוריה דה גימארייש, בנפיקה ליסבון וסנדיננסש. בשנת 2015 החל לשחק בוויטוריה דה גימארייש ב', קבוצת המילואים של ויטוריה דה גימארייש, במסגרת הליגה הפורטוגלית השנייה. ב-5 באוגוסט 2017 ערך את הופעת הבכורה שלו בקבוצה הבוגרת של המועדון, בהפסד 3-1 לבנפיקה ליסבון במסגרת הסופר קאפ הפורטוגלי. ב-10 באוגוסט ערך את הופעת הבכורה שלו בליגת העל הפורטוגלית, בניצחון 3-2 על צ'אווס במסגרת המחזור הראשון לעונת 2017/2018. ב-11 בדצמבר הבקיע את שערו היחיד במדי הקבוצה, בניצחון 1-0 על פיירנסה במסגרת המחזור ה-14 בליגה. בסך הכל ערך פריירה 14 הופעות ליגה במדי המועדון.

ב-27 ביוני 2019 חתם פריירה על חוזה לשלוש עונות בפאסוס די פריירה מליגת העל הפורטוגלית. ב-18 באוגוסט ערך את הופעת הבכורה שלו במועדון, בהפסד 1-0 לסנטה קלרה במסגרת המחזור השני לעונת 2019/2020. ב-8 בדצמבר הבקיע את שער הבכורה שלו במועדון, בהפסד 3-2 לוויטוריה סטובל במסגרת המחזור ה-13 בליגה. בסך הכל ערך פריירה 97 הופעות ליגה במדי המועדון בשלוש העונות הראשונות שלו, והבקיע בהן תשעה שערים.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway

הערות שוליים
------------

1. ↑  Paços contrata Hélder Ferreira ao Vitória de Guimarães באתר Diário de Notícias, ‏ 27 ביוני 2019 (בפורטוגזית)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"הלדר פריירה"**.
**Infinidat** (בתעתוק לעברית: **אינפינידאט**) היא חברת אחסון נתונים ישראלית-אמריקאית. מייסד החברה הוא משה ינאי ומנכ"ל החברה הוא פיל בלינגר

לחברה משרדים ב -17 מדינות ושני מטות: אחד בוולת'ם ואחד בהרצליה.

היסטוריה
--------

החברה נוסדה על ידי משה ינאי בשנת 2011. בשנת 2015 הוערך שווי החברה בכ-1.2 מיליארד דולר ובשנת 2017, הוערך שווי החברה בכ-1.6 מיליארד דולר.

InfiniBox
---------

בשנת 2013 הגישה החברה בקשה לשלושים ותשעה פטנטים ומאוחר יותר באותה שנה פרסמה את מוצר הדגל שלה, InfiniBox (אינפיניבוקס). כל מערכת ניהלה בתחילה כחמישה פטה-בייטים של נתונים.

באוקטובר 2017, החברה שלחה ללקוחותיה אחסון בגודל של כשני אקסה-בייטים.

המוצר משמש תאגידים ולקוחות גדולים כולל ספקי שירותי ענן, טלקום, חברות שירותים פיננסיים, ספקי שירותי בריאות ואחרים הדורשים אחסון נתונים רב.

מימון
-----

בשנת 2015, קיבלה החברה מימון של 150 מיליון דולר במהלך סבב B בהובלת TPG Growth.

בשנת 2017, קיבלה החברה מימון של 95 מיליון דולר, בסבב סדרה C בהובלת גולדמן זאקס. בשלב זה היא קיבלה 325 מיליון דולר בסך כל המימון.

קישורים חיצוניים
----------------

* אתר האינטרנט הרשמי של Infinidat
* Infinidat, ברשת החברתית טוויטר

* Infinidat, ברשת החברתית אינסטגרם

הערות שוליים
------------

1. 1 2  Chris Mellor, Infinidat quietly files 39 patents. Let's take a closer look, www.theregister.com (באנגלית)
2. ↑  Gil Press, 5 Rules For Practicing Disruptive Innovation While Staying On Top Of Big Data Waves, Forbes (באנגלית)
3. 1 2  Israeli-U.S. data-storage startup Infinidat raises $95 million, Haaretz.com (באנגלית)
4. 1 2  Latest News | News, BroadGroup, ‏null (באנגלית)
5. ↑  OpenIO Secures $5 Million in VC Funding, Datamation, ‏2017-10-24 (באנגלית אמריקאית)
פירוש נוסף ערך זה עוסק בארגון גזעני אמריקאי. אם התכוונתם למיליצייה של האוסטאשה בקרואטיה בעת מלחמת העולם השנייה, ראו הלגיון השחור (אוסטאשה).
לבוש טיפוסי של חברי הארגון. התמונה צולמה לאחר מעצרם של הפעילים בידי המשטרה
**הלגיון השחור** (באנגלית: **Black Legion**) היה ארגון גזעני אמריקאי אשר התפצל מארגון הקו קלוקס קלאן ופעל בארצות הברית במהלך שנות ה-30 של המאה ה-20. הארגון הוקם על ידי ויליאם שפרד. פעילות הארגון, אשר לפי ההערכות מנה בשיא גודלו כ-30,000-20,000 חברים, התרכזה ברובה בעיר דטרויט שבמדינת מישיגן. עם זאת, חברי הארגון פעלו גם באזור אוהיו, כאשר אחד ממנהיגיו המוצהרים של הארגון, ורג'יל אפינגר (באנגלית: **Virgil Effinger**), התגורר ופעל בעיר לימה שבאוהיו.

פעילות הארגון
-------------

בתאריך 31 במאי 1936, סוכנות הידיעות האמריקאית Associated Press תיארה את הארגון כדלקמן:

> 
> a group of loosely federated night-riding bands operating in several States without central discipline or common purpose beyond the enforcement by lash and pistol of individual leaders' notions of "Americanism.""
> 
> 
> 
> 

> 
> "קבוצה של כנופיות לילה מאוחדות בצורה רופפת אשר פועלות במספר מדינות ללא סמכות מרכזית או מטרה משותפת מעבר להנחלת תפיסתם של מנהיגים יחידים בדבר "אמריקניזם" באמצעות שוט ואקדח."
> 
> 
> 
> 

מותו של הפועל האמריקאי צ'ארלס פול, אשר נחטף ונרצח על ידי חברי הארגון בדרום מזרח דטרויט, הוביל את הרשויות הפדרליות לפעול בהצלחה לצורך לכידתם והעמדתם לדין של 12 פעילים מרכזיים בארגון, אשר זוהו כמנהיגיו. בעקבות הרשעתם ומאסרם של אותם הפעילים, הארגון איבד את יכולת הפעולה שלו, ובפועל התפרק.

רצח טקסי
--------

במסגרת מאמר שפורסם מטעם העיתון "The Sydney Morning Herald" בתאריך 25 במאי 1936, נטען כי הארגון מהווה אגודת סתרים, אשר מקיימת פולחן רצח טקסי:

> 
> "A secret society that practices ritual murder, and is known as the Black Legion, has been discovered in Detroit. A number of its members are to be charged with murder. It ls believed by the police to be an offshoot of the Ku Klux Klan, and to have more than 10,000 members. Its aim is to oppose negroes, Roman Catholics, and Jews."
> 
> 
> 
> 

> 
> "אגודת סתרים אשר מקיימת פולחן רצח טקסי, ואשר ידועה כלגיון השחור, התגלתה בדטרויט. מספר מחבריה מואשמים ברצח. המשטרה סבורה כי מדובר בשלוחה של הקו קלוקס קלאן, הכוללת למעלה מ-10,000 חברים. מטרתה היא להתנגד לכושים, לקתולים וליהודים."
> 
> 
> 
>

ראו גם
------

* קו קלוקס קלאן
* כוח לבן

קישורים חיצוניים
----------------

* The Dark Days of the Black Legion, סיכום היסטורי משנת 2009 על פעילות הארגון (באנגלית)
* מידע על הארגון ופעילותו, באתר ה-FBI (באנגלית)
* הרצח שהביא לחיסול הלגיון השחור (באנגלית)
* The black legion rides

הערות שוליים
------------

1. ↑  Black Legion: American Terrorists, מחקר על הארגון מטעם ה-FBI
2. ↑  The Sydney Morning Herald, NSW : 1842 - 1954

|  |  |
| --- | --- |
| בקרת זהויות עריכת הנתון בוויקינתונים | 
* LCCN: n91081707
* VIAF: 156075864
* WorldCat: lccn-n91081707

 |
**Industry Standard Architecture** (בראשי תיבות: **ISA**; בתרגום חופשי: ארכיטקטורה תקנית תעשייתית) היה תקן לאפיק מחשב למחשבים אישיים תואמי IBM, אשר הוצג ב-1984, והרחיב את ארכיטקטורת האפיק של XT ל-16 ביט. הוא מתוכנן כדי לחבר כרטיסים של התקנים היקפים ללוח האם. בנוסף, הפרוטוקולים מאפשרים שליטה על האפיק, למרות שניתן לגשת ישירות רק ל-16 מגה-בית הראשונים של הזיכרון הראשי. בהתייחסות לארכיטקטורת האפיק של XT, לפעמים מייחסים אותו כארכיטקטורת האפיק של AT.

לקראת סוף שנות ה-90, פופולריות ה-ISA החלה לרדת בהדרגה, ומרבית לוחות האם של המחשבים האישים תואמי IBM עברו לתכנונים עם יותר חריצי PCI ועם פחות, אם בכלל, חריצי ISA. אף על פי שישנם עדיין לוחות אם אשר מיוצרים כיום עם חריצי ISA, הם הפכו לנדירים מאוד.

ראו גם
------

* EISA - הרחבה תואמת ל-ISA.
* MCA - ניסיון כושל של IBM להציג אפיק משופר אך לא תואם ל-ISA.
* ארכיטקטורת אפיק של XT - הארכיטקטורה שקדמה ל-ISA.
* אפיק מקומי VESA - אפיק שתוכנן לגישה מהירה יותר להתקני וידאו.

קישורים חיצוניים
----------------

ויקישיתוף מדיה וקבצים בנושא **Industry Standard Architecture** בוויקישיתוף
**הלגיון התשיעי היספנה** (בלטינית: Legio IX Hispana) היה לגיון של הצבא הרומי. 

הלגיון גויס על ידי גנאיוס פומפיוס בשנת 65 לפנה"ס בספרד הלגיון נלחם במלחמת גאליה (58 לפנה"ס - 50 לפנה"ס) והשתתף בכל האירועים החשובים של המלחמה. הלגיון לא השתתף בפלישה הראשונה של קיסר לבריטניה ונותר מאחור בגאליה. נלחם בקרב ביבראקטה ובמצור על אלסיה. לאחר מכן, תמך בקיסר במלחמת האזרחים נגד גנאיוס פומפיוס. לאחר סיום המלחמה נלחם נגד סקסטוס פומפיוס בסיציליה. הלגיון תמך באוקטוויאנוס במלחמה האחרונה של הרפובליקה הרומית ונכח בקרב אקטיום. לאחר מכן, השתתף במלחמות הקנטבריות נגד שבטים ספרדים ושם קיבל את הכינוי שלו "היספנה" - ספרדי. לאחר ניצחון רומי במלחמה הוצב על גדות הריין. לאחר התבוסה הרומית בקרב טאוטובורג הוצב בפאנוניה.

הלגיון השתתף בפלישה הרומית לבריטניה בשנת 43 לספירה תחת פיקודו של המצביא אולוס פלוטיוס (Aulus Plautius) ונותר בה. הלגיון ספג תבוסה קשה במהלך מרד בודיקיאה בשנת 61 לספירה וקיבל תגבורת כוח אדם מהלגיונות המוצבים ליד הגבול הגרמאני.

הלגיון נעלם במהלך המאה ה-2 אם כי גורלו לא ידוע בוודאות. ייתכן שהושמד במהלך מרד בר כוכבא או במלחמה נגד האימפריה הפרתית, אך אין לכך עדות חותכת. העדות הפיזית האחרונה לקיומו היא אבן משנת 108 לספירה שנמצאה בחפירה ארכאולוגית שבוצעה במחנה רומי ביורק.

ראיות נסיבתיות מצביעות על כך שהמשיך לשרת עד אמצע המאה ה-2 לספירה והוא לא נמצא ברשומותיו של מרקוס אורליוס (שלט בין 161 ל-180) מכאן שהושמד מתישהו במחצית הראשונה של המאה ה-2 לספירה.

גורלו המסתורי של הלגיון שימש קרקע פורייה לאזכוריו בספרות ובקולנוע והופיע בעשרות ספרים, סרטים וסדרות טלוויזיה.

קישורים חיצוניים
----------------

ויקישיתוף מדיה וקבצים בנושא **הלגיון התשיעי היספנה** בוויקישיתוף
* livius.org תולדות הלגיון באתר ליוויוס (באנגלית)
* הלגיון התשיעי היספנה, באתר אנציקלופדיית ההיסטוריה העולמית (באנגלית)

| לגיונות רומיים ידועים |
| --- |
| 

|  |  |
| --- | --- |
| הלגיון הראשון אדיוטריקס • הלגיון הראשון גרמניקה • הלגיון השני אדיוטריקס • הלגיון השני טריאנה • הלגיון השני אוגוסטה • הלגיון השלישי קירנאיקה • הלגיון השלישי גאליקה • הלגיון השלישי אוגוסטה • הלגיון הרביעי סקיתיקה • הלגיון הרביעי היספניה • הלגיון הרביעי פלבי פליקס • הלגיון החמישי מקדוניקה • הלגיון החמישי אלאודה • הלגיון השישי פראטה • הלגיון השישי ויקסטריקס • הלגיון השישי הרקוליה • הלגיון השישי היספניה • הלגיון השישי פרתיקה • הלגיון השביעי קלאודיה • הלגיון השמיני אוגוסטה • הלגיון התשיעי היספנה • הלגיון העשירי פרטנסיס • הלגיון העשירי גמינה • הלגיון האחד-עשר קלאודיה • הלגיון השנים עשר פולמינטה • הלגיון השלושה עשר גמינה • הלגיון הארבעה עשר גמינה • הלגיון החמישה עשר אפולינריס • הלגיון החמישה עשר פרימיגניה • הלגיון השישה עשר גאליקה • הלגיון השישה עשר פלאביה פירמה • הלגיון השבעה עשר • הלגיון השמונה עשר הלגיון התשעה עשר • הלגיון העשרים ואחד רפקס • הלגיון העשרים ושניים דיאוטריאנה |  |

 |
**Hasura** היא ספריית קוד פתוח המשמשת כ-API למאגרי נתונים.

Hasura נועדה על מנת ליצור API נוח מסוג GraphQL או REST למאגריי SQL כגון postgress ו-MySQL ולמעשה מהווה כלי אגרגציה נוח בין המאגר לצד לקוח.

Hasura פותחה ככלי להקלת הפיתוח על ידי גוש ראג׳ושי וטנמאי גופל שני מפתחים הודים במהלך פיתוח אפליקציה להזמנת אוכל וכאשר הבינו שיש ביקוש לכלי הזה החליטו להסב את העסק שלהם לעיסוק בפיתוחו וקראו לו Hasura.

מאפיינים
--------

בהינתן מאגר מידע Hasura יודעת ליצור באופן אוטומטי שאילתות ומוטציות בתצורת graphQL API על פי שם הטבלאות והעמודות בתוכן ובעצם חוסכת את הצורך בכתיבת שאילתות SQL.

למעשה ל-Hasura לא אכפת מאיזה סוג הצד לקוח כל עוד הוא מסוג GraphQL או REST והיא עובדת עם רוב המאגרים הגדולים בשוק.

ל-Hasura יש גם פיצ'ר שנקרא actions המאפשר עיבוד פונקציות (כגון שימוש במפתחות פרטיים בפונקציה במקום בצד לקוח) בHasura עצמה בלי צורך בשרת.

קישורים חיצוניים
----------------

* אתר האינטרנט הרשמי של Hasura
* Hasura, ברשת החברתית פייסבוק

* Hasura, ברשת החברתית טוויטר

* Hasura, ברשת החברתית אינסטגרם

הערות שוליים
------------

1. ↑  , How and why we started Hasura, Hasura GraphQL Engine Blog, ‏2016-12-26 (באנגלית)
**סופיה הקדושה המעונה** (באנגלית: **Saint Sophia the Martyr**, מתה בשנת 137 לספירה) היא דמות נערצת בנצרות האורתודוקסית שמצוינת ב-17 בספטמבר.

סופיה נולדה באיטליה, והיו לה שלוש בנות: **פידס** (Fides - אמונה), **ספס** (Spes - תקווה) ו**קאריטאס** (Caritas - צדקה) – על שם המידות הטובות שהוזכרו על ידי פאולוס באיגרת הראשונה אל הקורינתים, פרק י"ג.

מסופר כי הבנות מתו כקדושות מעונות במהלך שלטונו של אדריאנוס (117–138). השומרים לקחו את הבנות בזו אחר זו, מהמבוגרת לצעירה ביותר, והכו ועינו אותן למוות בניסיון להכריח את אמן, סופיה, לכפור באמונתה בנצרות. לאחר מכן, סופיה קברה את גופותיהן של בנותיה ונשארה לצד קבריהן במשך שלושה ימים, עד שמתה בעצמה.

על פי המסורת, בשנת 777 הועברו חלק מעצמותיהן לכנסיית טרופימוס הקדוש באלזס.

קישורים חיצוניים
----------------

ויקישיתוף מדיה וקבצים בנושא **סופיה הקדושה המעונה** בוויקישיתוף
* מידע מאנציקלופדיה האורתודוקסית

הערות שוליים
------------

1. ↑  L’Abbatiale Saint Trophime l’ancienne Abbaye Sainte Sophie | Commune d'Eschau (בצרפתית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 118798006
* VIAF: 40174624
* WorldCat: viaf-40174624

 |
תג של אזרח כבוד של העיר מוסקבה (התג הראשי ועותק מוקטן).
**אזרח כבוד של העיר מוסקבה** (ברוסית: **Почётный гражданин города Москвы**) הוא תואר כבוד המוענק על ידי הדומה העירונית של מוסקבה לאזרחי הפדרציה הרוסית ומדינות אחרות כאות הוקרה למעשים יוצאי דופן עבור מוסקבה, לעודד פעילויות אישיות שמטרתן להועיל לעיר, להבטיח את רווחתה ושגשוגה. התואר הוענק בשנים 1866–1917, והענקתו החלה שוב מ-1995 ואילך.

סיבות ונוהל הענקת התואר
-----------------------

מועמדים לתואר אזרח כבוד של מוסקבה מוצעים על ידי חברי הדומה העירונית של מוסקבה או ראש עיריית מוסקבה. ההחלטה מתקבלת בהצבעה חשאית ברוב קולות מתוך כלל חברי הדומה העירונית של מוסקבה.

בין מקבלי התואר
---------------

### עד 1917

* ניקולאי פירוגוב
* פאבל טרטיאקוב

### אחרי 1995

* גאורגי סבירידוב
* גלינה אולנובה
* אלכסיי השני
* אלכסנדרה פחמוטובה
* יוסיף קובזון
* וסילי לנובוי

הערות שוליים
------------

1. ↑  Почетные граждане Москвы, muzeydela.ru (ברוסית)
2. ↑  Почетные граждане: кем гордится Москва, m24.ru (ברוסית)
שער ביטאון התותחנים, ובו סמל היחידה
איגרת שנה טובה של הסוללה, חתומה על ידי יגאל הורביץ
**הסוללה הארצישראלית הראשונה לתותחנות נגד-מטוסית** (באנגלית: 1st Palestinian Light Anti-Aircraft Battery) הייתה יחידת נ"מ בצבא הבריטי במלחמת העולם השנייה, שהורכבה ממתנדבים יהודים מארץ ישראל, וביניהם קבוצה שהתארגנה בין בוגרי בית הספר מקוה ישראל. הסוללה הייתה קשורה לבסיס חיל האוויר הבריטי בעקיר (היום בסיס תל-נוף).

היחידה נוסדה ב-18 באוקטובר 1940 והתקיימה עד דצמבר 1944. היחידה עשתה שימוש במקלעים נגד מטוסים מסוג ברדה שנלקחו שלל מהצבא האיטלקי בצפון אפריקה, ובתותחי בופורס.. בקיץ 1941, בעת המערכה בסוריה ובלבנון במלחמת העולם השנייה, השתתפה היחידה בהגנת חיפה בחלק מהפצצות חיל האוויר האיטלקי על חיפה. בסוף 1943, עם התרחקות החזית מארץ ישראל וניצחון הגרמנים במערכה על האיים הדודקאנסיים, הוצבה היחידה בקפריסין.

ב-1944, עם הקמת הבריגדה היהודית מוזגה היחידה יחד עם פלוגת תותחי החוף, ליצירת "הגדוד היהודי של תותחי השדה". הגדוד צויד בתותחי 25 ליטראות והתאמן במחנה האימונים של הארמייה השמינית הבריטית בפיוג'י באיטליה. לאחר מכן השתתף יחד עם יחידות אחרות של הבריגדה במערכה על נהר סניו.

מעלון היחידה עולה שהתקיים שם הווי הכולל, למשל, נשף שנתי, הייתה ספריה, ואורגנה קופה לעזרה הדדית.

עלון היחידה
-----------

בשנים 1942 - 1943 הוצא לאור עלון היחידה, **ביטאון התותחנים**. לשון הביטאון הייתה עברית, למעט קטעים מטעם או עבור הפיקוד הבריטי. העלון הודפס בדפוס השומר הצעיר במרחביה. בעלון הופיעו מאמרים בענייני אקטואליה וחיי היחידה, יצירות ספרותיות, קטעי הומור ועוד.

לקריאה נוספת
------------

* חיים שורר, "החייל תשע אחת שבע שתים", תל אביב: המשמרת הצעירה של מפלגת פועלי ארץ ישראל, תש"ו.
* עמיהוד ארבל, "תותחים על הסניו", 1948, הוצאת מערכות.
* פסח בן-עמרם, "מכתב לתותחנים", בתוך: **מערכי לב**, הוצאת מ. ניומן, תשי"ז, עמ' 252 - 253.

קישורים חיצוניים
----------------

* מתתיהו (כתב "דבר"), עשור לתותחנים עברים, דבר, 4 במרץ 1951

הערות שוליים
------------

1. ↑  General Martin Farndale, Sir, Basil Perronet Hughes, **History of the Royal Regiment of Artillery: The years of defeat : Europe and North Africa, 1939-1941**, Royal Artillery Institution, 1996
2. ↑  חג השנתיים לסוללה האי"ת הראשונה לתותחנות נגד-מטוסית, דבר, 27 באוקטובר 1942
3. ↑  הארכיון הלאומי הבריטי, מסמך WO 169/329
4. ↑  הארכיון הלאומי הבריטי, מסמך WO 169/16091/A
5. 1 2 3 4  מתתיהו (כתב "דבר"), עשור לתותחנים עברים, דבר, 4 במרץ 1951
**ג'ררדו ביק** (נולד ב-10 בספטמבר 1961) הוא כימאי ישראלי, פרופסור חבר לכימיה באוניברסיטת בר-אילן.

אודות
-----

חרארדו ביק נולד ב-1961 בארגנטינה ועלה לישראל בשנת 1979. בישראל נודע כג'ררדו ביק. הוא סיים תואר ראשון, שני ודוקטורט (בהצטיינות יתרה בהנחיית פרופ' חיים גילון) במחלקה לכימיה אורגנית באוניברסיטה העברית בירושלים. את לימודי הפוסט דוקטורט עשה במכון פסטר בליון, צרפת. כשחזר לארץ הוענקה לו מלגת יגאל אלון למדענים צעירים. בשנת 1999 הצטרף לאוניברסיטת בר-אילן ובשנת 2003 מונה לפרופסור חבר.

משנת 1992 הוא חוקר עמית בחברת התרופות Rhone-Poulenc והיה שותף בפיתוח תרופות נגד סרטן העושה שימוש בריפוי גנטי.

הוא היה פרופסור אורח באוניברסיטת פריז 5 במהלך שנת 2010. הוא חבר בוועדת העורכים של כתב העת Journal of Combinatorial Chemistry.

קישורים חיצוניים
----------------

* 

* אתר האינטרנט הרשמי של ג'ררדו ביק

* ג'ררדו ביק, באתר גוגל סקולר
* דף אישי באתר אוניברסיטת בר-אילן
* נתונים אישיים

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987009706687805171
* ORCID: 0000-0002-7159-9837
* VIAF: 3949161938127039870000
* WorldCat (עם VIAF): 3949161938127039870000

 |
**על המדידה של המעגל** (ביוונית: **Κύκλου μέτρησις, Kuklou metrēsis**) הוא חיבור מאת ארכימדס. החיבור, שמכיל שלוש טענות, הוא רק חלק קטן שנותר ממה שהיה עבודה ארוכה הרבה יותר.

הטענות
------

### טענה אחת

המעגל והמשולש שווים בשטחם.
טענה אחת קובעת:

> 
> השטח של כל מעגל שווה לשטחו של משולש ישר-זווית אשר בו אחת הצלעות הסמוכות לזווית הישרה שווה לרדיוס, והאחרת להיקף, של המעגל
> 
> 
> 
> 

כל מעגל עם היקף c ורדיוס r שווה בשטחו למשולש ישר-זווית עם ניצבים c ו-r. ארכימדס מוכיח את הטענה הזאת בעזרת שיטת המיצוי.

### טענה שנייה

טענה שתיים קובעת:

> 
> היחס בין שטח המעגל לשטח הריבוע הנבנה על קוטרו הוא כמו 11 ל-14.
> 
> 
> 
> 

טענה זו נובעת מן הטענה השלישית.

### טענה שלישית

דוגמאות לאיך ארכימדס חישב את פאי. ארכימדס השתמש במצולע בן 96 צלעות כדי למצוא את הקירוב שלו.
טענה שלוש קובעת:

> 
> היחס בין היקפו של כל מעגל לקוטרו גדול מ-{\displaystyle 3{\tfrac {10}{71}}} אבל קטן מ-{\displaystyle 3{\tfrac {1}{7}}}.
> 
> 
> 
> 

זה מקרב את מה שכעת אנו מכנים הקבוע המתמטי **π**. הוא מצא את החסמים האלה על ערכו של \pi על ידי חסימה במעגל וחסימת המעגל עם שני מצולעים משוכללים דומים בני 96 צלעות.

#### קירובים לשורשים ריבועיים

טענה זו גם מכילה קירובים מדויקים לשורש הריבועי של 3 (אחד גדול יותר ואחד קטן יותר) ומספרים גדולים אחרים שאינם ריבועים מושלמים. אף על פי כן, ארכימדס לא נותן הסבר כיצד הוא מצא את המספרים הללו. הוא נותן את החסם העליון והתחתון ל-3√ כ-:
{\displaystyle {\tfrac {1351}{780}}>{\sqrt {3}}>{\tfrac {265}{153}}\,}. 

האומדן המצוין הזה ל-3√ מציע שארכימדס חזה את שיטת השברים המשולבים.

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb12189969w (data)

 |
לנס במדי פ.ס.ו. איינדהובן, 2010
**ג'רמיין מרשיאנו לנס** (בהולנדית: **Jeremain Marciano Lens**; נולד ב-24 בנובמבר 1987) הוא כדורגלן הולנדי ממוצא סורינאמי.

קריירה
------

לנס, יליד אמסטרדם, הצטרף ב-1997 לקבוצת הנוער ספרטאן, קבוצת חובבים מאמסטרדם. ב-2001 עבר למחלקת הנוער של אייאקס אמסטרדם וב-2002 עזב אותה ועבר לאלמרה. ב-2004 עבר לנס לקבוצת הנוער של א.ז. אלקמאר וב-2006 החל לשחק בקבוצה הבוגרת. בעונת 2007/2008 הושאל לניימכן ובה קיבל יותר הזדמנויות אותן ניצל: הוא רשם 9 שערים ב-31 הופעות ובסיום העונה הוחזר לאלקמאר. בתחילת עונת 2008/2009 עבר לנס ניתוח ברגלו השמאלית שעיכב את חזרתו למגרשים, בעונה זו זכתה אלקמאר באליפות אולם תרומתו של לנס, שער אחד בשמונה משחקים, לא הייתה מכרעת. חילופי מאמנים בקבוצה סייעו ללנס להצליח יותר בעונת 2009/2010 בה רשם 32 משחקים ו-12 שערים.

ב-2010 עבר לנס לפ.ס.ו. איינדהובן הוא שמר על יציבות בדקות המשחק ובכיבוש שערים גם בשלוש העונות הבאות אותן העביר בקבוצה, וב-2013 נמכר לדינמו קייב האוקראינית.

ב-15 ביולי 2015 חתם לארבע שנים בסנדרלנד. ב-30 באוגוסט 2016 הושאל לפנרבחצ'ה לעונה אחת. ב-6 באוגוסט 2017 הושאל לבשיקטש לעונה אחת, בסיום העונה חתם לארבע שנים בבשיקטש. ב-1 בפברואר 2021 הושאל לפתיח קארגומרוק הטורקית עד לסיום העונה.

### נבחרת הולנד

לנס רשם כמה הופעות בנבחרות הצעירות של הולנד. ב-2009 השתתף בטורניר עם סורינאם, אך מאחר שטורניר זה לא הוכר על ידי פיפ"א הותר לו לעבור ולייצג את הולנד. במאי 2010 זומן לראשונה לנבחרת ההולנדית הבוגרת, כשזו התכוננה למונדיאל 2010, אך לא השתתף במשחקיה ולא נכלל בסגל הכתומים לטורניר. לאחר המונדיאל רשם את הופעת הבכורה שלו בנבחרת כשלקח חלק במשחק ידידות נגד אוקראינה ואף כבש שער בכורה. למרות זאת, השתתף לנס במשחקים ספורים בלבד במוקדמות יורו 2012 ולא נכלל בסגל הנבחרת לטורניר.

במוקדמות מונדיאל 2014 כבר היה ללנס חלק משמעותי בנבחרת הולנד. הוא כבש חמישה שערים ובישל חמישה נוספים והעפיל עם הנבחרת לטורניר עצמו. במונדיאל השתתף בשלושת משחקי הנבחרת בשלב הבתים.

תארים
-----

א.ז. אלקמאר
* אליפות הולנד: 2008/2009
* מגן יוהאן קרויף: 2009

פ.ס.ו. איינדנהובן
* הגביע ההולנדי: 2010/2011

דינמו קייב
* הגביע האוקראיני: 2013/2014, 2014/2015
* אליפות אוקראינה: 2014/2015

קישורים חיצוניים
----------------

ויקישיתוף מדיה וקבצים בנושא **ג'רמיין לנס** בוויקישיתוף
* ג'רמיין לנס, ברשת החברתית טוויטר
* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

| **נבחרת הולנד – מונדיאל 2014 (מקום שלישי)** |
| --- |
| 1 סילסן • 
2 פלאר • 
3 דה פריי • 
4 מרטינס אינדי • 
5 בלינד • 
6 דה גוזמן • 
7 יאנמאט • 
8 דה יונג • 
9 ואן פרסי • 
10 סניידר • 
11 רובן • 
12 ורהאג •
13 ולטמן • 
14 קונגולו •
15 קאוט •
16 קלאסי •
17 לנס •
18 פר •
19 הונטלאר •
20 ויינאלדם •
21 דפאי •
22 וורם •
23 קרול •
מאמן: ואן חאל | הולנדהולנד |
**הסוף המאושר** (באנגלית: **The Happy Ending**) הוא סרט קולנוע אמריקאי משנת 1969 בכתיבתו, הפקתו ובימויו של ריצ'רד ברוקס, עם ג'ין סימונס וג'ון פורסיית' בתפקידים הראשיים.

ג'ין סימונס הייתה מועמדת לפרס אוסקר לשחקנית הטובה ביותר ולפרס גלובוס הזהב לשחקנית הטובה ביותר - סרט דרמה.

מישל לגראן היה מועמד לפרס אוסקר לשיר המקורי הטוב ביותר על השיר "מה תעשה בשארית חייך" שזכה לביצועים של פרנק סינטרה, ברברה סטרייסנד, ביל אוונס, סטינג, דאסטי ספרינגפילד ועוד.

תקציר העלילה
------------

מרי ספנסר (ג'ין סימונס) ובעלה פרד (ג'ון פורסיית') נשואים 16 שנים וגרים בדנוור, קולורדו. פרד הוא יועץ מס אמיד, מוקף בנשים ומרי היא עקרת בית משועממת וממורמרת שמוצאת מפלט בשתיית אלכוהול. היא לא דמיינה כך חיי נישואים לאחר שהייתה מושפעת מסרטי קולנוע על אהבה שנגמרת בסוף מאושר כמו בסרט קזבלנקה.

מצבה מידרדר, היא נעצרת בגלל נהיגה בשכרות וגם מבצעת ניסיון התאבדות. היא מתחילה לבזבז הון על קניות ופרד מבטל לה את כרטיס האשראי. בתה מארג' (קטי פילדס) מתרחקת ממנה ורק שתי נשים מנסות לעזור לה - אמה (תרזה רייט) והעוזרת הנאמנה אגנס (נאנט פברי).

פרד מתכנן מסיבה ליום השנה ה-16 לנישואיהם. מרי הולכת לסלון יופי ומקבלת החלטה לברוח מחייה האומללים. היא ממשכנת את שעונה היקר וקונה כרטיס לנסאו באיי הבהמה. במטוס היא פוגשת את פלו האריגן (שירלי ג'ונס) שלמדה אתה בקולג' והם לא נפגשו 16 שנה. בעוד שמרי נישאה, פלו בחרה לחיות חיים חופשיים ולהיות פילגש לגברים עשירים וכעת היא טסה לנסאו לפגוש את הגבר האחרון בחייה, סאם (לויד ברידג'ס). מרי מספרת לה כי ברחה מפרד ופלו אומרת כי תעזור ותדאג לה.

החופשה בנסאו משפיעה לטובה על מרי. בקזינו מבחין בה פרנקו (בובי דארין), נוכל מלוס אנג'לס שיודע "להתלבש" על נשים מבוגרות עשירות ולסחוט מהם כספים. הוא מתחיל לחזר בערמומיות אחרי מרי והיא נענית לו כמעט עד שהיא אומרת לו שבעלה אינו עשיר והוא מסתלק.

כאשר פלו מודיעה לה כי סאם מתגרש מאשתו ומתחתן אתה, מחליטה מרי לחזור. אמה מפצירה בה שתחזור לפרד אבל היא מעדיפה לגור לבד, למצוא עבודה וללמוד בקולג' בשיעורי לילה. פרד מבקש ממנה לחזור אבל היא מהססת.

קישורים חיצוניים
----------------

* "הסוף המאושר", במסד הנתונים הקולנועיים IMDb (באנגלית)
* "הסוף המאושר", באתר נטפליקס
* "הסוף המאושר", באתר AllMovie (באנגלית)
* "הסוף המאושר", באתר Rotten Tomatoes (באנגלית)
* "הסוף המאושר", במסד הנתונים הקולנועיים KinoPoisk (ברוסית)
* הסוף המאושר, באתר TCM
* מישל לגראן שר "מה תעשה בשארית חייך", באתר יוטיוב
**על הזוג מורגן שמעתם?** (באנגלית: **Did You Hear About the Morgans?**) הוא סרט קולנוע אמריקאי מז'אנר קומדיה רומנטית שיצא בשנת 2009. הסרט נכתב ובוים על ידי מארק לאורנס ומככבים בו יו גרנט, שרה ג'סיקה פרקר, סם אליוט ומרי סטינבורגן. הסרט עוסק בזוג פרוד שעד לרצח ונכנס לתוכנית להגנת עדים, ועובר לגור חזרה ביחד במקום מסתור.

זהו שיתוף הפעולה השלישי בין הבמאי והתסריטאי מארק לאורנס לבין יו גרנט, אחרי שעבדו יחד בסרטים "שבועיים מראש" בשנת 2002 וב"מילים ולחן" בשנת 2007.

תקציר העלילה
------------

פול מורגן (יו גרנט) הוא עורך דין מצליח המתגורר בניו יורק וחי בנפרד מאשתו, סוכנת הנדל"ן מריל (שרה ג'סיקה פרקר). ערב אחד, לאחר שהוא מצליח לשכנע אותה לצאת איתו למסעדה הם מוצאים עצמם עדים לרצח, והופכים להיות מטרה בעצמם. הם נרדפים על ידי הרוצח חוזה וינסט (מייקל קלי), וכדי לשמור עליהם מכניסים אותם לתוכנית להגנת עדים והם מועברים לדירת מסתור בעיירה נידחת בשם ריי, ויומינג.

פול ומריל עוברים לדירתם של סגן השריף המקומי ואשתו (סם אליוט ומרי סטינבורגן) ולמען ביטחונם מנתקים אותם בעלי הבית משימוש בטלפון או באינטרנט. השניים מתקשים להסתגל לחיים החדשים שלהם והשהות בבית אחד גורמת להם לגלות אחד את השני מחדש. פיל ומריל, שאינם יודעים כמה זמן יצטרכו לשהות בזהותם המזויפת, מתחילים להכיר אנשים בעיירה ולהתרגל לחיי הכפר.

מכיוון שאינם מצליחים להתנתק מחייהם הישנים, הם ממשיכים ליצור קשר עם העובדים שלהם, בלי לדעת שהרוצח שרודף אחריהם מאזין לשיחות. הוא מצליח לאתר אותם ומנסה להתנקש בחייהם. הם מצליחים לברוח וניצלים הודות לעזרתם האדיבה של חבריהם החדשים בעיירה.

שישה חודשים מאוחר יותר הם חוזרים לשגרת חיים נורמלית, מתגוררים באותה דירה ואף מאמצים ילדה סינית ומחליטים לקרוא לה ריי, על שם העיירה שבה התגוררו. מרים אף נכנסת להריון והחיים של השניים עולים על המסלול הנכון.

צוות השחקנים הראשי
------------------

| שם השחקן/ית | שם הדמות | הערות |
| --- | --- | --- |
| יו גרנט | פול מורגן |  |
| שרה ג'סיקה פרקר | מריל מורגן | אשתו של פול |
| סם אליוט | קליי ווילר |  |
| מרי סטינבורגן | אמה ווילר | אשתו של קליי |
| אליזבת מוס | ג'קי דרייק |  |
|

ביקורות ותגובות
---------------

הסרט כשל בקופות וגם הביקורות לא היו מחמיאות במיוחד. באתר ריכוז הביקורות Rotten Tomatoes, זכה הסרט לציון נמוך במיוחד של 12% בלבד מתוך 119 ביקורות. שרה ג'סיקה פארק גם הייתה מועמדת לפרס "פטל הזהב" כשחקנית הגרועה ביותר באותה שנה.

קישורים חיצוניים
----------------

* 

* אתר האינטרנט הרשמי של על הזוג מורגן שמעתם? (באנגלית)

* "על הזוג מורגן שמעתם?", במסד הנתונים הקולנועיים IMDb (באנגלית)

* "על הזוג מורגן שמעתם?", באתר נטפליקס

* "על הזוג מורגן שמעתם?", באתר AllMovie (באנגלית)

* "על הזוג מורגן שמעתם?", באתר Rotten Tomatoes (באנגלית)

* "על הזוג מורגן שמעתם?", באתר Box Office Mojo (באנגלית)

* "על הזוג מורגן שמעתם?", באתר Metacritic (באנגלית)

* "על הזוג מורגן שמעתם?", באתר אידיבי

* "על הזוג מורגן שמעתם?", במסד הנתונים הקולנועיים KinoPoisk (ברוסית)
* על הזוג מורגן שמעתם?, קדימון הסרט באתר יוטיוב

הערות שוליים
------------

1. ↑  "did you hear about the morgans‎", באתר ביקורות הסרטים Rotten Tomatoes (באנגלית)
2. ↑  RAZZIES Noms for Worst Actress
**The People Show** היא קבוצת התיאטרון הניסויי הוותיקה ביותר שפועלת כיום באנגליה; מרכזה הוא ב-East End של לונדון.

הקבוצה נוסדה ב-1966 בידי ג'ף נוטאל, ג'ון דרלינג, לורה גילברט ומארק לונג. הצגת הבכורה שלה נערכה במרתפה של חנות הספרים Better Books בדרך צ'רינג קרוס. היא הייתה קבוצת המיצג הראשונה שפעלה בלונדון ולה תפקיד מרכזי בהיסטוריה של התיאטרון האלטרנטיבי הבריטי. 

למרות שחלק מאנשי People Show נעזרים בטקסטים, הרי שזו בעיקר נקודת פתיחה לעבודת אימפרוביזציות שמבצעים האמנים השונים החברים בקבוצה: שחקנים, מוזיקאים, משוררים, וציירים, שמותאמת לחלל בו הם יוצרים את המופע. ב-1969 הם הציגו בתיאטרון רויאל קורט של לונדון. 

בשנת 1982 התמקמה במבנה הקבע בו היא שוכנת כעת: People Show Studios, לשעבר אולם כנסייה ב-Bethnal Green. ‏ People Show ממשיכה להיות להקת אמנים שנודדת בבריטניה ויצרה עד היום 123 הפקות - האחרונה שבהן הייתה People Show 123: The Rummage Show, שהופקה במשותף עם אוניברסיטת רוהמפטון ו-ALRA (האקדמיה לאמנויות חיות ומתועדות).

קישורים חיצוניים
----------------

* האתר הרשמי של הקבוצה

הערות שוליים
------------

1. ↑  באז קרשואו, "הפוליטיקה של המופע", ראטלדג', 1992
**תוראלף סקולם** (בנורווגית: **Thoralf Albert Skolem**;‏ 23 במאי 1887 – 23 במרץ 1963, אוסלו) היה מתמטיקאי נורווגי, שעבד בתחום לוגיקה מתמטית.

ביוגרפיה
--------

תוראלף סקולם נולד בעיירה סנדסוואר למשפחת מורה מקומי. בשנת 1905 הוא התחיל לימודים באוניברסיטת אוסלו. בשנת 1909 הוא התחיל לעבוד כעוזר לפיזיקאי כריסטיאן בירקלנד ועסק במחקרים בתחום פיזיקה גרעינית. בשנת 1909 הוא השלים עבודת גמר Investigations on the Algebra of Logic ונסע לסודאן לחקר תופעות פיזיקליות בתחום האופטיקה.

בשנת 1918 סקולם נבחר לאקדמיה למדעים של נורווגיה. סקולם היה בדעה שאין הכרח בהשלמת תואר שלישי באופן פורמלי, אך בסופו של דבר הגיש את העבודה וקיבל את התואר בשנת 1926.

בשנים 1916–1930 סקולם לימד באוניברסיטת אוסלו ואז עבר לברגן בה התחיל לעבוד במכון לחקר מתמטיקה.

במשך שנים תוראלף סקולם היה נשיא איגוד המתמטיקה הנורווגי ועורך של Norsk Matematisk Tidsskrift. כמו כן הוא היה עורך-מייסד של Mathematica Scandinavica.

תוראלף סקולם פרסם כ-180 מאמרים בתחומים שונים של מתמטיקה, רובם בתחום לוגיקה מתמטית ותורת הקבוצות. הוא היה חלוץ בחקר סריגים. הוא חקר ותיאר את רצף סקולם שדומה מאוד לרצף לנגפורד.

קישורים חיצוניים
----------------

ויקישיתוף מדיה וקבצים בנושא **תוראלף סקולם** בוויקישיתוף

* תוראלף סקולם, באתר פרויקט הגנאלוגיה במתמטיקה
* תוראלף סקולם, באתר MacTutor (באנגלית)
* תוראלף סקולם, באתר dblp
* ביוגרפיה

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007340181405171
* BnF: cb12982390r (data)
* DBLP: 149/8801
* GND: 117725447
* ISNI: 0000 0001 0977 7527
* LCCN: n84804553
* MGP: 18237
* NTA: 072506911
* SELIBR: 92461
* SUDOC: 083706216
* VIAF: 59868919
* WorldCat: lccn-n84804553

 |
**ז'ואאו דה דאוס מנה ברטו** (בפורטוגזית: **João de Deus Mena Barreto**;‏ 30 ביולי 1874 – 25 במרץ 1933) היה איש צבא ומדינאי ברזילאי. היה מבין ראשי ההנהגה של החונטה הצבאית הברזילאית אשר בשנת 1930 ביצעה הפיכה שלטונית שהדיחה את וושינגטון לואיס מהנשיאות והחליפה אותו במועמד לנשיאות ז'טוליו ורגאס, שהיה מקורב לחוגים פנימיים בתוך הכוחות המזוינים של ברזיל.

ביוגרפיה
--------

מקורו של ברטו בחבל ריו גראנדה דו סול. ברטו היה יליד פורטו אלגרה, האימפריה הברזילאית, בשנת 1874. אביו היה הפילדמרשל חוסה לואיש מנה ברטו ששירת בצבא ברזיל בסדרת מאבקים צבאיים, הגדול שבהם היה מלחמת הברית המשולשת. ברטו התחנך בבית ספר צבאי עד שנת 1893, עת החל בשירות צבאי פעיל. הוא הועלה בדרגות הצבא עם השנים והפך ליועצו המקורב של דודו, שכיהן בתפקיד שר המלחמה הברזילאי בממשלתו של ארמס דה פונסקה. בשנת 1918, בדרגת קולונל, מונה למפקד בריגדת הרגלים המוצבת בבירה ריו דה ז'ניירו.

לנוכח חוסר יציבות שלטונית ותסיסה אזרחית גוברת שהתנגדה לשלטון האוליגרכים של סאו פאולו ומינאס ז'ראיס, ברטו החל לתכנן הפיכה צבאית שתביא סוף למשטר האוליגרכי בראשותו של וושינגטון לואיס. מהפכת 1930 כפי שהיא נודעה הביא לנפילת הממשלה האזרחית ומנעה את השבעתו של הנשיא הנבחר, ז'וליו פרסטס. ברטו החל ביחד עם שני מהמתכננים הראשיים האחרים של המהפכה, הגנרלים אוגוסטו פרגוזו ואיזאיאס דה נורוניה, בשלטון חונטה צבאית בברזיל שנמשך 11 ימים. לאחריהם הועברו כל סמכויות השלטון לידי הפוליטיקאי ז'טוליו ורגאס, שהעניק חנינה לשותפים במהפכה ושלט בברזיל שלטון דיקטטורי עד לשנת 1945.

קישורים חיצוניים
----------------

ויקישיתוף מדיה וקבצים בנושא **מנה ברטו** בוויקישיתוף

| נשיאי ברזיל |
| --- |
| **הרפובליקה הישנה** | דאודורו דה פונסקה • פלוריאנו פיישוטו • פרודנטה דה מוראיס • קמפוס סאלס • רודריגס אלווס • אפונסו פנה • נילו פסניה • ארמס דה פונסקה • ונססלאו בראז • רודריגס אלווס • דלפים מוריירה • אפיטסיו פסואה • ארתור ברנרדס • וושינגטון לואיס • ז'וליו פרסטס | דגל ברזילדגל ברזיל |
| **עידן ורגאס** | ז'טוליו ורגאס • ז'וזה ליניארס |
| **הרפובליקה השנייה** | גספאר דוטרה • ז'טוליו ורגאס • קפה פיליו • קרלוס לוז • נראו דה אוליביירה • ז'וסלינו קוביצ'ק • ז'אניו קואדרוס • רניירי מזילי • ז'ואאו גולאר |
| **הדיקטטורה הצבאית** | רניירי מזילי • קסטלו ברנקו • קוסטה אה סילבה • אמיליו גרסטזו מדיסי • ארנסטו גייזל • ז'ואאו פיגיירדו |
| **הרפובליקה החדשה** | טנקרדו נווס • ז'וזה סרניי • פרננדו קולור דה מלו • איתמר פרנקו • פרננדו אנריקה קרדוזו • לואיז אינסיו דה סילבה • דילמה רוסף • מישל טמר • ז'איר בולסונארו • לואיז אינסיו דה סילבה |
**ריבוע הקסם של פרוידנטל** הוא תבנית המארגנת בניה אחידה של כמה אלגברות לי, חלקן ספורדיות. הריבוע נקרא על-שם הנס פרוידנטל שפיתח את הבניה במקביל לז'אק טיץ. ריבוע הקסם מתאים לזוג אלגברות הרכב מעל הממשיים אלגברת לי, שהטיפוס של דיאגרמת דינקין שלה מוצג בריבוע, כדלקמן:

ריבוע הקסם| {\displaystyle \ \mathbb {O} } | \ {\mathbb {H}} | \ \mathbb{C} | \ \mathbb{R} |  |
| --- | --- | --- | --- | --- |
| {\displaystyle \ F\_{4}} | \ C\_{3} | {\displaystyle \ A\_{2}} | {\displaystyle \ A\_{1}} | \ \mathbb{R} |
| {\displaystyle \ E\_{6}} | \ A\_{5} | {\displaystyle \ A\_{2}\!\oplus \!A\_{2}} | {\displaystyle \ A\_{2}} | \ \mathbb{C} |
| {\displaystyle \ E\_{7}} | {\displaystyle \ A\_{6}} | {\displaystyle \ A\_{5}\quad } | \ C\_{3} | \ {\mathbb {H}} |
| {\displaystyle \ E\_{8}} | {\displaystyle \ E\_{7}} | {\displaystyle \ E\_{6}\quad } | {\displaystyle \ F\_{4}} | {\displaystyle \ \mathbb {O} } |
|

השורה האחרונה בריבוע כוללת את כל האלגברות הספורדיות, למעט {\displaystyle \ G\_{2}}, ומדגימה עד כמה קשורות האלגברות הספורדיות לאלגברת האוקטוניונים ({\displaystyle \ G\_{2}} עצמה היא אלגברת הנגזרות של אלגברת האוקטוניונים).

בניית טיץ
---------

כידוע, יש בדיוק ארבע אלגברות הרכב עם יחידה, ללא מחלקי אפס, מעל הממשיים: שדה הממשיים עצמו, \ \mathbb{R}, שדה המספרים המרוכבים \ \mathbb{C}, אלגברת הקווטרניונים של המילטון \ {\mathbb {H}} ואלגברת האוקטוניונים {\displaystyle \ \mathbb {O} }. תיאור דומה נכון מעל כל שדה: פרט לשדה עצמו, אפשר למנות את ההרחבות הריבועיות הספרביליות, את אלגברות הקווטרניונים, ואת אלגברות קיילי. על אלגברות אלה מוגדרת אינוולוציה סטנדרטית {\displaystyle \ x\mapsto {\bar {x}}}, שאפשר להמשיך אותה גם לאלגברות של מטריצות מעליהן. ההעתקה {\displaystyle \ t(a)=a+{\bar {a}}} מ-A לשדה הסקלרים נקראת העתקת העקבה.

נניח שהמאפיין זר ל-6, ותהיינה A,B אלגברות מהנזכרות מעלה. נסמן ב- J את אלגברת ז'ורדן של כל המטריצות ההרמיטיות מסדר 3 מעל B (אם B מממד 8, זוהי אלגברת אלברט). נסמן ב- {\displaystyle \ A\_{0}} וב-{\displaystyle \ J\_{0}} את אוסף האיברים בעלי עקבה 0 ב-A וב-J, בהתאמה. **בניית טיץ** של A ו-B מחזירה את המרחב הווקטורי {\displaystyle \ \operatorname {Der} A\oplus A\_{0}\otimes J\_{0}\oplus \operatorname {Der} J}, כאשר {\displaystyle \ \operatorname {Der} A} היא אלגברת הנגזרות (וכך גם ל-J), עם פעולת כפל \ [\cdot ,\cdot ] ההופכת אותו לאלגברת לי, ומוגדרת כך ששני מרכיבי הנגזרות הם תת-אלגברות המתחלפות זו עם זו, ופועלות באופן טבעי על המרכיב הנותר: {\displaystyle \ [a\otimes x,D+E]=D(a)\otimes E(x)} כאשר {\displaystyle \ a\in A\_{0},x\in J\_{0},D\in \operatorname {Der} A,E\in \operatorname {Der} J}. פעולת הכפל בין אברי המכפלה הטנזורית מסובכת יותר: {\displaystyle \ [a\otimes x,b\otimes y]={\frac {1}{12}}\operatorname {tr} (xy)D\_{a,b}+(ab)\otimes (xy)+{\frac {1}{2}}t(ab)[R\_{x},R\_{y}]}, כאשר {\displaystyle \ D\_{a,b}=R\_{[x,y]}-L\_{[x,y]}-3[L\_{x},R\_{y}]}. 

אם A היא מן הטיפוס המציין שורה ו-B מן הטיפוס המציין עמודה, התוצאה היא אלגברת לי פשוטה (או, במקרה אחד, פשוטה למחצה), שהטיפוס של דיאגרמת דינקין שלה מצוין בריבוע הקסם.

מקורות
------

* Encyclopaedia of Mathematical Sciences 57, Algebra VI, Part II, E.N.Kuzmin and I.P.Shestakov, sec 3.3.

ראו גם
------

* אלגברת ז'ורדן
* אלגברת אלברט
* אלגברת לי ספורדית
אחמד כפתארו
השייח' **אחמד בן א-שייח' מוחמד אמין כפתארו** (בערבית: **الشيخ أحمد بن الشيخ محمد أمين كفتارو**, דצמבר 1915 - 1 בספטמבר 2004) היה איש דת מוסלמי סוני, אשר כיהן בתפקיד המופתי הגדול של סוריה, התפקיד הדתי הסוני העליון בחשיבותו בסוריה.

ביוגרפיה
--------

כפתארו נולד בשנת 1915 ברובע אבו נור בדמשק, כבנו של התאולוג המוסלמי-כורדי מוחמד אמין כפתארו (בערבית: **محمد أمين كفتارو**), אשר כיהן כראש מסדר הנקשבנדיה בסוריה.

לאחר השתלמות ביסודותיה של דת האסלאם, כפתארו מונה למופתי של דמשק בשנה 1946, ובהמשך כ"מופתי הגדול" של דמשק בשנת 1958, וכמופתי הגדול של סוריה בשנת 1964.

במהלך חייו, כפתארו נחשב, בסוריה ומחוצה לה, כמומחה בכיר בתחום הדיאלוג הפנים דתי. מסיבה זו, לאורך השנים קיים כפתארו מסעות רבים ברחבי העולם, במסגרתם קיים הרצאות בנושא הדיאלוג הפנים דתי במסגרת האסלאם, וזאת כ"נציג בלתי רשמי" של האסלאם הסוני. בין היתר, בשנת 1985, כפתארו הגיע לביקור באיטליה, במהלכו נפגש עם האפיפיור יוחנן פאולוס השני ברומא. כמו כן, בשנת 1990 נפגש כפתארו עם המנהיג הדתי הקוריאני סון מיונג מון, והעניק לו במתנה עותק חתום של הקוראן. במהלך שנת 1996 הגיע כפתארו לביקור בארצות הברית, במהלכו קיים סדרת הרצאות אודות דיאלוג פנים דתי.

כפתארו הוא אחד מהעולמאא, אנשי הדת הבכירים בעולם האסלאם, אשר חתמו בשנת 2004 על הצהרת עמאן, שקראה לאיחודם של הזרמים השונים בעולם המוסלמי, ולסובלנות כלפי כלל הזרמים השונים במסגרת ההלכה המוסלמית.

זמן קצר לאחר חתימתו על ההצהרה, בחודש ספטמבר 2004, נפטר כפתארו מהתקף לב בדמשק, ונקבר ברובע אבו נור, מקום הולדתו.

לכפתארו נולדו במהלך חייו 12 צאצאים, כולם מאישה אחת.

קישורים חיצוניים
----------------

* אתר האינטרנט הרשמי של אחמד כפתארו (בערבית)

הערות שוליים
------------

1. ↑  תגובתו הרשמית של כפתארו להצהרת עמאן

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007455120005171
* BnF: cb14519269g (data)
* GND: 119507641
* ISNI: 0000 0000 7843 5742
* LCCN: nr97010987
* NTA: 315552395
* VIAF: 90734667
* WorldCat: lccn-nr97010987

 |
**בלארד מקדונלד** (באנגלית: **Ballard MacDonald**; ‏ 15 באוקטובר 1882 - 17 בנובמבר 1935) היה ליריקן אמריקני שהיה חלק מסמטת טין פאן.

חייו
----

מקדונלד נולד בפורטלנד שבאורגון. לאחר שסיים את לימודיו באוניברסיטת פרינסטון, הוא החל לכתוב מילים לשירים ללהקות וודוויל נודדות. עבודתו בתחום הוודוויל הובילה אותו לבסוף אל ברודוויי, שם הוא עבד כליריקן וכלברתן בהפקות שונות בהן: Ziegfeld’s 9 O’clock Frolic, Love Birds, The Battling Butler, Sweetheart Time, Ziegfeld’s Midnight Frolic (1919), George White’s Scandals of 1923 ו-Thumbs Up!

אמנם את עיקר פרסומו קנה מקדונלד כמי שכתב את המילים לשיר "Beautiful Ohio", השיר הרשמי של מדינת אוהיו, אך הוא נודע גם בשיתוף פעולה עם גדולי מלחינים של זמנו ביצירת שירים פופולריים רבים בהם: "Rose of Washington Square", "Second Hand Rose", "Parade of the Wooden Soldiers", "Back Home in Indiana", "The Trail of the Lonesome Pine", "Play That Barbershop Chord", "Clap Hands, Here Comes Charlie!", "Somebody Loves Me", "Bend Down, Sister", "Down in Bom Bombay", "On the Mississippi" ו-She is the Sunshine of Virginia.

מקדונלד עבד בין היתר עם המלחינים הארי קרול, קון קונרד, ג'וזף מאייר, זיגמונד רומברג, הלברט פון תיצלר, ג'ורג' גרשווין, ג'סי גריר, ג'יימס הנלי, ויקטור הרברט, לואיס מיור ווולטר דונלדסון.

בנוסף, מקדונלד כתב מילים למספר סרטים הוליוודיים, בהם: "Our Dancing Daughters", "Somebody Loves Me" ועוד.

מקדונלד היה מהחברים המייסדים של האגודה האמריקנית למלחינים, סופרים ומו"לים (ASCAP) ב-1914. הוא מת בפורסט הילס, שכונה ברובע קווינס שבניו יורק, ב-17 בנובמבר 1935.

קישורים חיצוניים
----------------

* בלארד מקדונלד, במסד הנתונים הקולנועיים IMDb (באנגלית)
* בלארד מקדונלד, באתר AllMusic (באנגלית)
* בלארד מקדונלד, באתר MusicBrainz (באנגלית)
* בלארד מקדונלד, באתר Discogs (באנגלית)
* בלארד מקדונלד, באתר SecondHandSongs
* בלארד מקדונלד ב-Songwriters Hall of Fame

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007337876905171
* BIBSYS: 2137533
* BNE: XX1061721
* BnF: cb148393310 (data)
* CiNii: DA16741971
* GND: 115454883X
* ISNI: 0000 0000 6301 9690
* LCCN: n92082998
* MusicBrainz: ab00597c-43f1-41c4-98ee-6934dcd4179c
* NKC: mzk2012711851
* NLA: 35731675
* NTA: 297153781
* SNAC: w6f7713p
* Trove: 1062150
* VIAF: 34722957
* WorldCat: lccn-n92082998

 |
**בלאקפוט** (באנגלית: **Blackfoot Confederacy**) או **ניציטאפי** (**ᖹᐟᒧᐧᒣᑯ**, "האנשים המקוריים") הוא שם קיבוצי לשלוש אומות ראשונות בססקצ'ואן, באלברטה ובבריטיש קולומביה שבקנדה, ולשבט אינדיאני במונטנה שבארצות הברית: הסיקסיקה, הקיינאיי והפיגאן הצפוניים מתגוררים ברובם בקנדה, והפיגאן הדרומיים מתגוררים בארצות הברית. ישנם ממצאים לקיומה של תרבות הבלאקפוט החל מסביבות שנת 1400.

העמים המרכיבים את הבלאקפוט היו מבחינה היסטורית עמים שחיו על ציד ביזונים ודיג דגי טרוטה, והתגוררו בחלקים גדולים בצפון המישורים הגדולים, במיוחד בערבות הצחיחות למחצה שבאזורים אלו. הם עקבו אחרי עדרי ביזונים בנדידתם בין ארצות הברית וקנדה המודרניות.

אף על פי שאכלו בעיקר בשר, אכלו בני בלקפוט גם מזונות צמחיים, והשתמשו באופן נרחב בחומרים מהצומח, מהם הכינו תרופות לבני אדם ולסוסים, ייצרו צבעים ובשמים, וכן השתמשו בצמחים לייצור של נשק ומבנים. בני בלאקפוט ניצלו 185 מינים של צמחים לשימושיהם השונים.

במחצית הראשונה של המאה ה-18 צוידו בסוסים ובנשק חם מהסוחרים הלבנים שעברו במקום. הבלאקפוט השתמשו באמצעים אלו כדי להרחיב את הטריטוריה שלהם ולגבות כסף וחומרי מזון מהשבטים השכנים. באמצעות הסוסים יכלו גם להרחיב את השטח שבו ביצעו את ציד הביזונים.

ציד ביזונים שיטתי למטרות מסחריות על ידי המתיישבים הלבנים במאה ה-19 כמעט חיסל את אוכלוסיית הביזונים ושינה לצמיתות את אופי חייהם של השבטים הילידיים. מאז לא היה מקור המזון העיקרי שלהם קיים בשפע. תקופות של רעב ומחסור במזון הופיעו לעיתים תכופות, ובני הבלאקפוט נאלצו לאמץ את עבודת החקלאות, ולהשתקע במקומות יישוב קבועים. בשנות ה-70 של המאה ה-19 חתמו על אמנות עם שלטונות ארצות הברית וקנדה, שהעבירו את רוב שטחם לממשלות תמורת קצבאות של מזון וסיוע רפואי, וכן תמורת לימוד מלאכת החקלאות. על אף מדיניות התבוללות של ממשלות ארצות הברית וקנדה המשיכו הבלאקפוט לשמר את שפתם ותרבותם המסורתיות.

קישורים חיצוניים
----------------

ויקישיתוף מדיה וקבצים בנושא **בלאקפוט** בוויקישיתוף
* שפת הבלאקפוט

הערות שוליים
------------

1. ↑  Interactive World History Atlas since 3000 BC, geacron
2. ↑  Blackfoot Indian utilization of the flora of the northwestern great plains, link.springer

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007543756505171
* GND: 4069512-8
* LCCN: sh85122452

 |
**טמרין רעמתי שחור-פנים** (שם מדעי: *Leontopithecus caissara*) הוא מין של קוף ממשפחת המרמוסטיים האנדמי לברזיל.

מאפיינים
--------

לטמרין רעמתי שחור-פנים פרווה זהובה בכל הגוף מלבד פניו, ידיו וזנבו (מלבד קצהו הזהוב). אורכו 30 ס"מ, כאורך זנבו, ומשקלו עד 600 גרם. לטמרין אצבעות דקות וארוכות המאפשרות תפיסת חרקים יעילה כך שחרקים הוא מזונו העיקרי, בנוסף הוא אוכל עלים, פירות ונקטר.

הוא חי בקבוצות של 2 עד 11 פריטים כאשר בדרך כלל בקבוצה חמישה פריטים. הוא נע על צמרות עצים ביערות עד לגובה 300 מטר מעל גובה פני הים.

תחום תפוצתו מצומצם מאוד, כ-170 ק"מ רבוע, בדרום מזרח מדינת סאו פאולו וצפון מזרח מדינת פרנה. מין זה חי ביערות שנמצאים ליד חופי האוקיינוס האטלנטי. בעקבות תפוצתו המצומצמת הוא נתון בסכנת הכחדה חמורה, מעריכים כי נשארו רק 260 בטבע. משנת 1990 הוא מוגן בפארק הלאומי סופראגויי (Superagüi).

קישורים חיצוניים
----------------

ויקישיתוף מדיה וקבצים בנושא **טמרין רעמתי שחור-פנים** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ARKive
* ITIS
* GBIF
 |

הערות שוליים
------------

1. ↑  טמרין רעמתי שחור-פנים באתר הרשימה האדומה של IUCN
2. ↑  מידע מאתר animalinfo
**עידן גרינבאום** (נולד ב-י"ח בתשרי ה'תשל"א, 18 באוקטובר 1970) הוא ראש המועצה האזורית עמק הירדן. עיתונאי ישראלי ופרשן כלכלי לשעבר.

ביוגרפיה
--------

נולד בקיבוץ אשדות יעקב איחוד ליוחנן ונטע. סיים תיכון בבית ירח. ב־1989 התגייס לצה"ל, שירת כחוקר במצ"ח ואף חתם קבע לשנתיים. במילואים עבר גרינבאום קורס קצינים, ועד לבחירתו כראש המועצה האזורית עמק הירדן שירת כקצין בדרגת רב-סרן ביחידה לאיתור נעדרים של צה"ל. לאחר שחרורו חזר לקיבוץ לשנה, במהלכה היה "מדריך נעורים" לתלמידי התיכון, ואז עבר לתל אביב והחל ללמוד לתואר ראשון במינהל עסקים במכללה למינהל.

לאחר סיום הלימודים לתואר הראשון הוא החל את לימודי התואר השני במדע המדינה (תקשורת פוליטית) באוניברסיטת תל אביב. ב־1995 החל לעבוד בדסק הכלכלה של עיתון "הארץ", כעבור שנתיים היה ממקימי ynet וב־2003 עבר לערוץ 10, לתפקיד ראש הדסק הכלכלי.

ב־2005 עבר לטלוויזיה החינוכית והחל להגיש את התוכנית "הזירה הכלכלית". ב־2007 הצטרף לצוות ההקמה של העיתון "כלכליסט", שם כיהן כסגן עורך וכראש מערכת החדשות. בתחילת 2011 חזר לטלוויזיה החינוכית, להגשת התוכנית "סוגרים חשבון" ששודרה גם בערוץ 2.

לימד כלכלה ותקשורת במכללת כנרת. 

בבחירות לראשות עמק הירדן שנערכו בפברואר 2016, בעקבות התפטרותו של ראש המועצה הקודם יוסי ורדי, התמודד לראשות המועצה. בסיבוב הראשון קיבל גרינבאום כ-29% מקולות הבוחרים, יותר מכל חמשת המועמדים. בסיבוב השני התמודד מול ד"ר גבי אסם וניצח, כשזכה בכ-60% מהקולות.

בבחירות לראשות המועצה שנערכו באוקטובר 2018 התמודד גרינבאום מול תומר ארביטי וניצח, כאשר קיבל 83% מהקולות.

גרינבאום נשוי לד"ר מיכל רום ואב לארבעה. התגורר במשך 20 שנה ברמת אביב ובעשור השני של המאה ה-21, מתגורר באשדות יעקב איחוד.

קישורים חיצוניים
----------------

ויקישיתוף מדיה וקבצים בנושא **עידן גרינבאום** בוויקישיתוף
* ערן נבון, ‏עידן חדש, באתר ישראל היום, 21 בפברואר 2016
* עידן גרינבאום באתר הבחירות(הקישור אינו פעיל)
* עימות בחירות בין עידן גרינבאום וגבי אסם במסגרת התוכנית "מדברים ברדיו" עם חן ביאר וחיים הכט ברדיו קול רגע - רדיו קול רגע
* ראיון עם עידן גרינבאום ברדיו ללא הפסקה רדיו ללא הפסקה
* יהונתן פורת, ‏עמק השווה, באתר מעריב אונליין, 29 במרץ 2019
**טמרין שחור-אדרת** (שם מדעי: *Leontocebus nigricollis*) הוא מין של פרימט מסוג טמרין גב-אוכף. תפוצתו במזרח אקוודור, דרום קולומביה וצפון פרו וכמו שאר הטמרינים הוא שוכן עצים ופעיל יום.

מיון לתת-מינים
--------------

* **טמרין אדום ושחור-אדרת** (*L. n. nigricollis*) - מדרום לנהר הפוטומיו ומצפון לנהר נאפו לכל אורך פרו (מהגבול עם ברזיל ועד אקוודור).
* **טמרין שחור-אדרת הרננדזי** (*L. n. hernandezi*) - בקולומביה בין היובל קקאטה של נהר ז'פורה לנהר הפוטומיו.

בנוסף יש חוקרים המשייכים את המין טמרין גראל כתת-מין שלישי.

מאפיינים
--------

שני תת-המינים חיים ביערות גשם טרופיים עד לגובה 1,000 מטר מעל לפני הים. הטמרין נמצא לרוב בגובה על העצים בגבוהים שבין 4 ל-10 מטר מפני הקרקע. הם חיים בלהקות של בין 4 ל-12 פרטים בשטח של בין 300 ל-500 דונם. צפיפות המין בין 10 לבין 13 פרטים לקמ"ר.

קדמת גופו שחור. גבו והחלק התחתון של הגוף אדמדם. הזנב שחור מלבד החלק התחתון שבצבע אדום. אזור הפה לבן עם מעט שערות שחורות. לתת המין טמרין אדום ושחור-אדרת, הגב בצבע אדום.

* אורך הגוף 22 ס"מ
* אורך הזנב 36 ס"מ
* משקל 470 גרם

כל קבוצה מכילה נקבה וזכר שליטים ורק הם מתרבים. משך ההיריון 140 ימים שלאחריה נולדים תאומים לא זהים. במין זה הלידות מתרחשות כל השנה כאשר ההפרש בין הלידות הוא 8.5 חודשים בממוצע. חודשיים לאחר הלידה, הגורים מתחילים לאכול אוכל רך והם מגיעים לבגרות מינית לאחר 14 חודשים. טמרין זה חי 14 שנה בשבי.

טמרין זה כמו שאר מיני הטמרין אוכל חרקים (בעיקר חרגולים ותיקנים), פירות ותפליטי עצים. לטמרין זה מספר טורפים בעיקר מיני נחשים, לטאות גדולות וחתולים.

אוכלוסיית מין זה נמצאת בירידה כאשר הירידה העיקרית נגרמת כתוצאה של ציד של תת-המין טמרין אדום ושחור-אדרת המשמש בניסויים בתעשיית הביורפואה.

קישורים חיצוניים
----------------

ויקישיתוף מדיה וקבצים בנושא **טמרין שחור-אדרת** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* ADW
* ITIS
* GBIF
 |

הערות שוליים
------------

1. ↑  טמרין שחור-אדרת, באתר הרשימה האדומה של IUCN
2. ↑  מתוך האתר של המוזאון הזואולוגי של אוניברסיטת מישיגן
**אריאל דוידוב** (נולד ב-1960) הוא מלחין ישראלי-רוסי-אמריקאי של מוזיקה קלאסית ומורה.

קורות חיים
----------

אריאל דוידוב נולד במשפחה יהודית בשימקנט בקזחסטן, אז בברית המועצות.

בשנים 1975–1979 למד וסיים בהצטיינות לימודי מוזיקה במכללה למוזיקה בדושנבה בטג'יקיסטן, שם למד ניצוח ונגינת אקורדיון-באיאן. לאחר מכן, סיים בהצטיינות בשנת 1984 לימודי מוזיקולוגיה ותולדות המוזיקה במכון הממלכתי לאמנויות של טג'יקיסטן בדושנבה. בהמשך למד הלחנה ומוזיקולוגיה בקונסרבטוריון למוזיקה של סנט פטרסבורג עד שנת 1992, שם גם השתלם בלימודי המשך בהלחנה ותורת המוזיקה (לימודי "אספירנטורה") אצל בוריס טישנקו עד שנת 1994. בשנים 1985–1986 לימד ניצוח מקהלות במכללה הפדגוגית בדושנבה. בשנים 1986–1988 לימד מקצועות תאורטיים מוזיקליים במכללה למוזיקה בדושנבה, ובשנים 1992–1996 היה מדריך להלחנה ולתאוריית המוזיקה במחלקה הפדגוגית של הקונסרבטוריון סנט פטרסבורג.

בשנת 1994 התקבל כחבר באיגוד המלחינים של רוסיה ובשנת 1996 עלה לישראל. החל משנת 1997 הוא חבר באיגוד המלחינים הישראלים. בישראל, בשנים 1999–2003 עבד כעורך בהוצאה לאור של איגוד המלחינים הישראלים, ובשנים 2004–2005 לימד סולפג' ותורת המוזיקה בקונסרבטוריון של כפר יונה.

החל משנת 2005 חי בניו יורק בארצות הברית ומלמד כמורה פרטי הלחנה ונגינת פסנתר. בשנת 2003 זכה בפרס ראש הממשלה לקומפוזיטורים.

דוידוב הלחין בין היתר סימפוניה אחת, קונצ'רטו לקונטרבס ותזמורת, ושלישייה לחלילית, סקסופון ופסנתר, הוא הלחין את היצירות המוזיקליות "פליטים" (1997), ראגאווי 1 לכלי מיתרים וכלי הקשה (1989), ראגאווי 2 לחלילית, נבל וקונטרבס (1991) ואחרות.

יצירות שלו בוצעו בארגנטינה, ישראל (בין השאר בהזמנת קרן פליציה בלומנטל), הודו, קזחסטן, טג'יקיסטן, רוסיה, ארצות הברית ומדינות אירופיות רבות.

פרסים ואותות הוקרה
------------------

* פרס ראש הממשלה לקומפוזיטורים (2003)

יצירות
------

### לתזמורת

* סימפוניה
* קונצ'רטו לקונטרבס ולתזמורת
* פואמות סימפוניות
* פתיחות

- הפתיחה "אקסודוס" לתזמורת.

### במוזיקה למחול

סוויטה לבלט \*עולם נפלא זה "

### מוזיקה קאמרית

* שלישייה לחלילית, נבל וקונטרבס ראגאווי 2 "
* שלישייה לחלילית, סקסופון אלטו ופסנתר "פליטים" (1993) מוקדשת לדושאן מיכאלק

קישורים חיצוניים
----------------

* אתר האינטרנט הרשמי של אריאל דוידוב באתר MusicaNeo
* אריאל דוידוב, ברשת החברתית פייסבוק

* אריאל דוידוב, ברשת החברתית LinkedIn

* אריאל דוידוב, סרטונים בערוץ היוטיוב

* אריאל דוידוב, דף שער בספרייה הלאומית
* הפורטל אסיה-ישראל - תקציר מקורות אנציקלופדי על יהדות בוכרה (אורכב 20.08.2019 בארכיון Wayback Machine)
* אתר הארגון צפונות תרבות
* קונצ'רטו גרוסו, בביצוע תזמורת הנוער של תיאטרון מרינסקי, סנט פטרסבורג, בניצוחו של טוגן סוחייב 2005 בערוץ יוטיוב

הערות שוליים
------------

1. ↑  Ariel Davydov: Biography

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007297128305171
* LCCN: n2010065524
* VIAF: 160056774
* WorldCat (עם VIAF): 160056774

 |
**מונגולסטיס** (שם מדעי: ***Mongolestes***; מיוונית: "שודד מוגולי") הוא סוג של יונק נכחד ממשפחת המזוניכידיים, אשר התגלה במונגוליה הפנימית שבסין, מתצורות "Ulan Gochu" ובהמשך גולו ממצאים נוספים בסין. הוא התקיים באסיה במהלך תקופת האאוקן וגם בתחילת האוליגוקן, מה שהופך אותו לאחד מאחרוני המזוניכידים שהתקיימו. הוא תואר לראשונה ב-1966 ובסוג נכללו שני מינים: *Mongolestes hadrodens* ו-*Mongolestes alxaensis*.

יונק זה הגיע לאורך 2.2 מטרים ולמשקל של 250 ק"ג בממוצע ובמראהו הזכיר מעט דוב בעל זנב ארוך. הוא היה בעל דמיון לסוגים אסייתים נוספים ממונגוליה כמו המונגולניקס, הפציהאינה וההרפגולסטיס. מבנה הלסת שלו עוצב לנשיכה חזקה באמצעות שריריו אך השיניים שלו חסרו כמה מהטוחנות ושאר הטוחנות היו מעט יותר גדולות והוא היה בעל מפרק נוסף בלסת התחתונה. רגליו היו קצרות יחסית ולא התאימו לריצה מהירה וככל הנראה הוא התבסס על תזונה מנבלות, כאשר עם לסתותיו הגדולות הוא יכל לשבור עצמות.

הוא נעלם מהעולם עם תחילת האוליגוקן, ככל הנראה עקב התייבשות ושינויי אקלים גדולים.

קישורים חיצוניים
----------------

ויקישיתוף מדיה וקבצים בנושא **מונגולסטיס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* GBIF
 |